recursal/SuperWikiNEXT-32B huggingface dataset:
הדגמת הריקוד: תנועות ה-.Y.M.C.A, באמצעות הידיים, משמאל לימין
**Y.M.C.A.‎** הוא שיר שבוצע על ידי להקת וילג' פיפל בשנת 1978, הפך ללהיט וזכה לפרסום עולמי.

הפקה
----

השיר כולו מנוסח כפנייה אל בחור צעיר, במשפטים קצרים, במילים החוזרות על עצמן, ובמוזיקה קצבית. הוא נחשב כאחת מהקלסיקות בז'אנר הדיסקו, וכאייקון תרבות גאה.

צוות הקרקע באצטדיון קבוצת ניו יורק יאנקיז, לאחר ניצחון במשחק, בריקוד האותיות YMCA. התמונה צולמה בשלבי סימון האות "Y"
המילים **young man** חוזרות על עצמן בכל שורה בשיר, ומבוצעות על ידי כל חברי הלהקה. סולן הלהקה, ויקטור וויליס, מבצע את שאר המילים בשיר, כאשר חברי הלהקה שבים ומצטרפים אליו בשורה האחרונה בכל בית.

השיר YMCA נבחר במקום השביעי ברשימת "מאה להיטי הריקודים הגדולים של המאה העשרים" שנבחרה על ידי צופי ערוץ המוזיקה VH1 ברחבי העולם.

השיר זכה לתפוצה בינלאומית מרשימה, וצעד במצעדי הפזמונים במדינות רבות. ביפן, לדוגמה, צעדה גרסת כיסוי של השיר במשך חמישה שבועות במקום הראשון, ונמכרה כסינגל במעל 800,000 עותקים.
השיר לווה בריקוד מפורסם הכולל את סימון האותיות .Y.M.C.A באמצעות הידיים:

* **Y** - הידיים נפרשות לצדדים ומורמות, כצורת האות "Y"
* **M** - הידיים מכופפות לכיוון מרכז הראש, כצורת האות "M"
* **C** - הידיים מכופפות לשמאל ומסמנות את האות "C"
* **A** - הידיים מורמות בצורת משולש מעל הראש, ומסמנות את האות "A".

בקליפ המקורי של השיר לא הופיע ריקוד כזה.

תוכן השיר
---------

ברובד הגלוי, עוסקות מילות השיר על הזמנה לבחור צעיר להגיע לאכסניה של ארגון ימק"א המקומי. למקום שבו יקבלו אותו בחום ואהבה, הוא יזכה לפינה משלו, למקלחת ומזון, ויוכל להסתובב עם שאר הבחורים.

ארגוני הלהט"ב בעולם אימצו את השיר אל חיקם תוך התמקדות ברובד סמוי, כשיר הנותן תקווה להומוסקסואלים - שיר הקורא להם להגיע למקום (פיזי או חברתי-וירטואלי) בו יוכל לצאת מהארון ולהיות עצמם מבלי להסתתר מפני העולם.

קישורים חיצוניים
----------------

ויקישיתוף מדיה וקבצים בנושא **Y.M.C.A.** בוויקישיתוף
* מידע על היצירה "Y.M.C.A." באתר מיוזיק בריינז
* מידע על הסינגל "Y.M.C.A." באתר מיוזיק בריינז
* מידע על השיר "Y.M.C.A." באתר AllMusic
* מידע על היצירה "Y.M.C.A." באתר Discogs
* גרסאות נוספות ל"Y.M.C.A." באתר SecondHandSongs
* סרטון השיר "Y.M.C.A." באתר יוטיוב

הערות שוליים
------------

1. ↑  Why is the YMCA associated with homosexuals?, Yahoo answers
2. ↑  Why is the Village People song "Y.M.C.A" considered "gay"?, Read-it answers

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 0cbcc50a-7009-324a-b321-30316b29f75c
* MusicBrainz work: 0ecc4b21-cbf2-3d02-84f2-800020e0f973

 |
|  |
| --- |
|  |
|  |
|  |

**אוויור** (בכתיב לועזי: **Avior**) או **ε בשדרית** הוא הכוכב השלישי בבהירותו בקבוצת הכוכבים שדרית והוא אחד הכוכבים הבהירים בשמים. 

ציוני באייר של כוכבי הקבוצה ניתנו בזמן שהקבוצה הייתה חלק מקבוצת הספינה ארגו לפני שזו פורקה לשדרית, מפרש, ירכתי הספינה ומצפן ולכן הם אינם עקביים. בשל מיקומו הדרומי - כ-30° מהקוטב השמימי הדרומי, הוא לא היה מוכר בעת העתיקה ושמו הופיע רק בשנות ה-40 של המאה ה-20 באלמנך הניווט של האדמירליות הבריטית, ככל הנראה כעזר לניווט בחצי הכדור הדרומי. מקור השם אינו ברור, ייתכן שמרמז על שימושו לניווט מטוסים.

תכונות
------

אוויור הוא כוכב כפול במרחק של כ-630 שנות אור המורכב מענק כתום ומכוכב הסדרה הראשית כחול המקיפים זה את זה במרחק של כ-4 יחידות אסטרונומיות ובזמן הקפה של כ-2.2 שנים. תצפיות מראות על שינוי מחזורי בבהירות הכוללת של כעשירית דרגת בהירות נראית שנובע ככל הנראה מליקוי חלקי בו הענק הכתום מסתיר חלקית את פני הכוכב הקטן יותר. בשל המרחק הגדול והקרבה היחסית בין בני הזוג לא ניתן להפריד בין שני הכוכבים באמצעות טלסקופ והמידע על תכונותיהם של בני הזוג מושג באמצעות מדידות ספקטרוסקופיות.

### אוויור A

אוויור A הוא ענק כתום מסוג ספקטרלי K3 עם מסה של כ-4.5 מסות שמש ורדיוס של כ-100 פעמים רדיוס השמש. בהירות נראיתו היא מדרגה 2.9 כך שהוא מאיר בערך פי 2,000 מעוצמת ההארה של השמש. טמפרטורת פני השטח שלו היא כ-4,000 קלווין, מה שגורם לצבעו הכתום. מכיוון שהכוכב נמצא בשלבי התפתחות מתקדמים ביחס לבן הזוג, הוא היה כנראה המסיבי יותר מבין השניים, אך איבד חלק ניכר ממסתו כך שכיום בן הזוג יותר מסיבי ממנו.

### אוויור B

אוויור B הוא כוכב הסדרה הראשית מסוג ספקטרלי B עם מסה של כ-7 מסות שמש ורדיוס גדול פי 6 משל השמש. בהירותו היא מדרגה 2.25, כך שהוא מאיר בערך פי 4,000 מהשמש באור נראה ובערך כפול מכך בתוספת הקרינה בתחום העל-סגול, זאת כתוצאה מהטמפרטורה הגבוהה של כ-23,000 קלווין.

קישורים חיצוניים
----------------

* אוויור באתר של ג'ים קלר
* אוויור, בבסיס הנתונים SIMBAD לגרמי שמיים אסטרונומיים

| הכוכבים הבהירים בקבוצת שדרית |
| --- |
| 

|  |  |
| --- | --- |
| α (קאנופוס) • β (מיאפלסידוס) • ε (אוויור) • ι (אספידיסקה) • θ‏ • υ |  |

 |
**גביני** הוא שמו של כהן ידוע שהיה אחד מחמישה עשר הממונים שהיו בבית המקדש, והיה אחראי הכריזה בבית המקדש לקרוא לכהנים ללויים ולישראלים לעבודות בית המקדש.

מסופר על גביני שקיבל מתנות רבות מידי אגריפס השני.[דרוש מקור] בקהלת רבה מסופר כי ביום שמת גביני נולד בלשאצר. על פי המובא במדרש שם אביו של גביני הוא חרסון.

התפקיד
------

המשנה במסכת שקלים מתארת את חמישה עשר בעלי התפקידים החשובים בבית המקדש וגביני נכלל ברשימה בתפקיד הכרוז:

> 
> אלו הן הממונין שהיו במקדש: יוחנן בן פינחס, על החותמות; אחיה, על הנסכים; מתתיה בן שמואל, על הפייסות; פתחיה, על הקינין, פתחיה זה מרדכי, למה נקרא שמו פתחיה? שהיה פותח בדברים ודורשן ויודע שבעים לשון; בן אחיה, על חולי מעיים; נחוניא, חופר שיחין; **גביני**, כרוז; בן גבר, על נעילת שערים; בן בבי, על הפקיע; בן ארזה, על הצלצל; הוגרס בן לוי, על השיר; בית גרמו, על מעשה לחם הפנים; בית אבטינס, על מעשה הקטורת; אלעזר, על הפרוכת; ופנחס, על המלבוש.
> 
> 
> 
> — משנה, מסכת שקלים, פרק ה', משנה א'
> 

במסכת תמיד נמסר שקולו של גביני הכרוז נשמע עד למרחק גדול מירושלים עד יריחו מרחק של 30 ק"מ :"מיריחו היו שומעין קול **גביני** כרוז" וכי הדבר היה בגדר נס.

מדי בוקר לפני עלות השחר היה מתייצב גביני על יד בית המוקד שם הכהנים היו ישנים ומכריז מידי בוקר. וזהו קריאת הגבר שהמשנה במסכת תמיד מדברת עליו:"**גביני** כרוז מהו אומר - עמדו כהנים לעבודתכם ולוים לדוכנכם וישראל למעמדכם, והיה קולו נשמע בשלש פרסאות".

הערות שוליים
------------

1. ↑  קהלת רבה, פרשה ד'
2. ↑  משנה, מסכת תמיד, פרק ג', משנה ח'
3. ↑  תלמוד בבלי, מסכת יומא, דף כ', עמוד ב'

| חמישה עשר ממונים שהיו בבית המקדש השני |
| --- |
| 

|  |  |
| --- | --- |
| יוחנן בן פינחס על החותמות • אחיה על הנסכים • מתתיה בן שמואל על הפייסות • פתחיה על הקינין • בן אחיה על חולי מעיים • נחוניא חופר שיחין • גביני כרוז • בן גבר על נעילת שערים • בן בבי על הפקיע • בן ארזה על הצלצל • הוגרס בן לוי על השיר • בית גרמו על מעשה לחם הפנים • בית אבטינס על מעשה הקטורת • אלעזר על הפרוכת • פנחס על המלבוש |  |

 |
**ג'ון דאלי** (באנגלית: John Dalley, נולד ב-3 במרץ 1935) הוא כנר אמריקאי, נגן כינור שני ברביעיית גוארנרי. דאלי נולד במדיסון, שבמדינת ויסקונסין, בארצות הברית, ולמד אצל אפרם צימבליסט.

דאלי נמנה עם סגל המורים של קונסרבטוריון אוברלין, משתתף בפסטיבל מרלבורו והוא "אמן הבית" באוניברסיטת אילינוי.

במשך השנים הרבה דאלי להופיע ברחבי ארצות הברית, קנדה, אירופה, יפן, אוסטרליה וניו זילנד, הן ברסיטלים והן כסולן עם תזמורת. כיום הוא נמנה עם סגל המרצים בבית הספר למוזיקה של אוניברסיטת מרילנד. דאלי מנגן בכינור ניקולא לופו, שנבנה בצרפת ב-1810. 

דאלי היה חבר ברביעיית המיתרים אוברלין.

לקריאה נוספת
------------

* John Dalley

Artist-in-Residence, Violin] University of Maryland School of Music

קישורים חיצוניים
----------------

* ג'ון דאלי, באתר MusicBrainz (באנגלית)
* ג'ון דאלי, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13936765q (data)
* GND: 134728769
* ISNI: 0000 0000 8005 6354
* LCCN: no2017076795
* MusicBrainz: 08ee07c8-3ca0-4044-9a03-77463e195d37
* NKC: xx0085440
* SNAC: w6w4030h
* SUDOC: 158486854
* VIAF: 85866432
* WorldCat: lccn-no2017076795

 |
**אנימיקס** הוא פסטיבל שנתי לאנימציה, קומיקס וקריקטורה, המתקיים מדי קיץ בתל אביב.

אודות
-----

אנימיקס הוא פסטיבל בין־לאומי להנפשה, קומיקס וקריקטורה המתקיים במיתחם סינמטק תל אביב מדי חודש אוגוסט.

האירוע מתקיים במשך חמישה ימים וכולל עשרות אירועי תוכן הכוללים, בין היתר: הקרנות אנימציה, סדנאות קומיקס ואנימציה, מפגשי אמן עם מאיירים, שוק קומיקס עם דוכני מכירה מתחום הקומיקס והקריקטורה ועוד.

לפי הערכות המארגנים, מדי שנה מבקרים בפסטיבל כ-15,000 – 20,000 איש. הפסטיבל מארח מדי שנה אורחים מהארץ ומהעולם הפועלים בתחומים אלו.

קהל היעד של פסטיבל אנימיקס הוא ילדים ונוער אך גם מבוגרים חובבי קומיקס. ההפסטיבל מכיל רצועה של תוכניות המיועדות לילדי הגיל הרך ונוער וגם לקהל הבוגר.

הפסטיבל משמש פלטפורמה לז'אנר האמנויות המאוירות כפי שהן משתקפות באנימציה, קומיקס וקריקטורה. כמו כן מוקרנים בו סרטי הנפשה מכל העולם.

באנימיקס יש דגש גם על אנימציה ישראלית מקורית. מדי שנה מתקיים במסגרת הפסטיבל אירוע "אסיף" ("תחרות האוסקר" של סרטי האנימציה המקומיים), המציג את היצירה המופקת בתחום זה על ידי אולפנים וסטודנטים בישראל.

אנימיקס משמש גם כבמה ליוצרים צעירים וותיקים בתחומי הקומיקס והקריקטורה בישראל. בימי הפסטיבל מתקיימים מפגשי אמן וסדנאות עם אמנים ישראלים העוסקים בסוג זה של יצירה.

הפסטיבל נתמך על ידי מועצת הקולנוע במשרד התרבות והספורט ומחלקת המופעים של עיריית תל אביב-יפו.

היסטוריה
--------

הפסטיבל מתקיים בתל אביב החל משנת 2000.

מאז 2011 מקיים הפסטיבל מהדורות מיוחדות גם מחוץ לתל אביב. שלוחת הפסטיבל בצפון הארץ – אנימיקס מגדל העמק.

בשנת 2019 הוצגו במהלך הפסטיבל מקבץ מרישומיו ואיוריו של סגן הדר גולדין שנפל במבצע צוק איתן.

בשנת 2020 התקיים הפסטיבל בפורמט דיגיטלי/אנלוגי והציע עשרים תוכניות אונליין עם דגש מיוחד על אנימציה ישראלית עכשווית ועל מפגשי אמן מובילים בתחום הקומיקס, הקריקטורה והאנימציה בארץ. 

בשנת 2022 התמנה האנימטור בן מולינה לתפקיד אוצר האנימציה של הפסטיבל ובכך החליף את דודו שליטא שכהן בתפקיד מראשיתו של הפסטיבל.

צוות הפסטיבל
------------

* ניסים חזקיהו - מייסד ומנהל אמנותי
* בן מולינה - אוצר האנימציה ומשנה למנהל אמנותי
* גלית ברסקי - מפיקת הפסטיבל
* שלומי צ'רקה - אחראי תוכן קומיקס

קישורים חיצוניים
----------------

* אתר האינטרנט הרשמי של אנימיקס
* אנימיקס 2019 – חגיגת המצוירים הגדולה, גידי אורשר
* אנימיקס, ברשת החברתית פייסבוק

הערות שוליים
------------

1. ↑  על הפסטיבל, באתר www.animixfest.co.il (ארכיון)
2. ↑  "אנימיקס - הפסטיבל הבינלאומי לקומיקס, אנימציה וקריקטורה 2019". *הארץ*. נבדק ב-2019-11-12.
**ג'ון קית' דיבלר** (באנגלית: **Jon Keith Diebler**; נולד ב-22 ביוני 1988) הוא כדורסלן אמריקאי, המשחק בעמדת הקלע.

קריירת תיכונים ומכללות
----------------------

דיבלר החל את דרכו בכדורסל כששיחק עם אחיו הבכור ג'ייק בנבחרת התיכון שלהם, תיכון פוסטוריה, עבור אביהם קית' דיבלר אשר היה מאמן הקבוצה. דיבלר עבר לתיכון סנדוסקי לאחר שאביו קיבל שם את משרת המאמן.

בעונת הג'וניור שלו, הוא קלע 77 נקודות בניצחון 100–105 על תיכון טיפין קולומביאני. בעונתו השנייה של דיבלר, הוא זכה עם התיכון באליפות המדינה. בעונתו האחרונה, הוא העמיד ממוצעים של 41.2 נקודות, 12.3 ריבאונדים ו-6 אסיסטים למשחק. דיבלר סיים את הקריירה שלו בתיכון עם 3,208 נקודות, יותר ממרבית מגדולי התיכונים באוהיו, לוק קנארד (2,977), לברון ג'יימס (2,646), ג'רי לוקאס (2,438) וג'ים ג'קסון (2,328).

דיבלר נבחר ל"מר כדורסל של אוהיו", לאחר שהוביל את נבחרת התיכון שלו לאליפות. במהלך ניסיון לייאפ ברבע האחרון של משחק האליפות האזורית שבר דיבלר את האף, אך הוא חזר למשחק הגמר של המדינה וקלע 48 נקודות בהפסד בשתי נקודות לתיכון דייטון דאנבר. זה היה כמות הנקודות השלישית בגודלה אי פעם לשחקן במהלך משחק גמר בתיכונים באוהיו.

דיבלר דורג בארבעה כוכבים על פי יכולתו בתיכונים, כרכז ה-14 בטיבו וכשחקן ה-60 הטוב ביותר במחזור הגיל שלו.

בקריירת המכללות שלו, שיחק דיבלר באוניברסיטת המדינה של אוהיו במשך ארבע שנים. ב-13 במרץ 2010, עקף דיבלר את ג'אמר באטלר בשלשות במהלך הקריירה באוהיו. דיבלר שיחק בעונתו השלישית 37.2 דקות בממוצע למשחק. ב-1 במרץ 2011, הוא קלע 10 שלשות רצופות ללא החטאה וסיים עם 10 מ-12 לשלוש, כששבר את שיא השלשות באוהיו למשחק. ב-6 במרץ 2011, דיבלר קלע 7 שלשות, וסיים עם 27 נקודות מול אוניברסיטת ויסקונסין–מדיסון.

דיבלר פתח בחמישייה ב-115 משחקים מהלך תקופתו במככלות, כולל כל משחק מאז עונתו השנייה.

קריירה מקצועית
--------------

ב-6 ביוני 2011, דיבלר נסע לפורטלנד, על מנת להשתתף באימוני קדם עונה עם פורטלנד טרייל בלייזרס. לאחר מכן נבחר דיבלר על ידי פורטלנד בסיבוב השני בדראפט ה-NBA ‏2011. ב-20 ביולי 2012, זכויות השחקן של דיבלר עברו ליוסטון רוקטס.

ב-22 בינואר 2019, זכויותיו עברו לשיקגו בולס.

באוגוסט 2011, חתם דיבלר לעונה בפאניוניוס מהליגה היוונית. ב-25 ביולי 2012, הוא עבר לפינאר קרשיאקה מהליגה הטורקית. עם קרשיאקה הוא זכה באליפות טורקיה בשנת 2015.

ב-23 ביולי 2015, הוא חתם לעונה באנאדולו אפס. ב-8 ביולי 2016, חתם דיבלר בגלאטסראיי.

ב-23 ביוני 2017, חתם דיבלר לעונה בבשיקטש. בבישקטש הוא קלע 11.5 נקודות בממוצע למשחק בליגת האלופות. ב-18 באוגוסט 2018, חתם דיבלר לעונה בדרושפאקה אשר שיחקה ביורוליג.

ב-6 בספטמבר 2020, חתם דיבלר בהפועל תל אביב מהליגה הישראלית.

קישורים חיצוניים
----------------

ויקישיתוף מדיה וקבצים בנושא **ג'ון דיבלר** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר היורוליג

הערות שוליים
------------

1. ↑  יעקב מאיר, ג'ון דיבלר חתם בהפועל ת"א, באתר ישראל היום, ‏6 בספטמבר 2020
אין לבלבל עם אין לבלבל ערך זה, העוסק בהר בג'ורג'יה הדרומית שבאנטארקטיקה, עם הערך "הר ברוק (אנטארקטיקה)", העוסק בהר בארץ אואטס שבאנטארקטיקה.

**הר ברוקר** (באנגלית: **Mount Brooker**) הוא הר בחלקו הדרום-מזרחי של רכס אלארדייס, באי ג'ורג'יה הדרומית, בטריטוריה בריטית שמעבר לים, איי ג'ורג'יה הדרומית ואיי סנדוויץ' הדרומיים, שבדרום האוקיינוס האטלנטי בקרבת דרום אמריקה ואנטארקטיקה.

גובהו של הר ברוקר 1,880 מטרים מעל פני הים.

הר ברוקר ממוקם במוצאו של קרחון וב.

היסטוריה
--------

### גילוי ההר

ההר התגלה על ידי קבוצת הסקר הגרמנית במשך סקרי שנת הקוטב הבינלאומית (International Polar Year Investigations), שנערכו בעונת המחקר (הקיץ האנטארקטי) שבשנים 1882–1883.

### הטיפוס על ההר

הראשונים שטיפסו לפסגת ההר, היו איאן מ. ברוקר (Ian M. Brooker), אי. סי. וב (E.C. Webb), שהיו חברים במשלחת החקר הבריטית לג'ורג'יה הדרומית (British South Georgia Expedition), אשר חקרה את האי בעונת המחקר (הקיץ האנטארקטי) 1954–1955, בפיקודו של ג'ורג' סאטון (George Sutton).

הטיפוס בוצע בשנת 1955.

### מקור השם

ההר נקרא עם שם איאן מ. ברוקר - שהיה הראשון שהגיע לפסגת ההר.
**אֶבְגֵנִי מִיכֵּלַדְזֶה** (בגאורגית: **ევგენი მიქელაძე**‏, 27 ביולי 1903 – 1937) היה מנצח גאורגי, מייסד התזמורת הסימפונית הגאורגית.

ביוגרפיה
--------

מִיכֵּלַדְזֶה נולד בבאקו שבאזרבייג'ן, אז חלק ממלכות המשנה של הקווקז של האימפריה הרוסית. שנים ספורות אחרי לידתו, עברה משפחתו לטביליסי שבגאורגיה. מִיכֵּלַדְזֶה ניגן מילדותו בכלי נשיפה, במיוחד בחצוצרה ובקרן יער. בנעוריו השתתף בשיעורי המוזיקה של בית הספר הקדם צבאי, במקביל ללימודיו בבית הספר הריאלי של טביליסי. אחרי סיום בית הספר קיבל מִיכֵּלַדְזֶה חינוך מוזיקלי גבוה בקונסרבטוריון הממלכתי של טביליסי.

בשנות ה-20 החליט מִיכֵּלַדְזֶה להפוך למנצח ונסע ללימודים בקונסרבטוריון הממלכתי של לנינגרד. מוריו של מִיכֵּלַדְזֶה לניצוח היו המנצחים הסובייטים הנודעים ניקולאי מאלקו ואלכסנדר גאוק. מִיכֵּלַדְזֶה חזר לגאורגיה בשנת 1931 וזכה למוניטין של מנצח מוכשר, שהוערך מאוד גם על ידי מוזיקאים זרים. הוא החל לקדם את המוזיקה הקלאסית בגאורגיה, ובשנת 1933 הקים את התזמורת הסימפונית. בשנת 1934 הפך מִיכֵּלַדְזֶה למנצח הראשי בבית האופרה של טביליסי, ובשנת 1936 הוא זכה בתואר אמן העם של גאורגיה הסובייטית, בגיל 33 בלבד.

בשנת 1937 נקטעה פעילותו של מִיכֵּלַדְזֶה, משום שהיה נשוי לבתו של קורבן בכיר לטיהורים פוליטיים. חותנו, הבולשביק הוותיק מַמְיָה אוֹרָחֵלַשְׁוִילִי, שכיהן אז כסגן מנהל המכון למרקסיזם-לניניזם של המפלגה הקומוניסטית הסובייטית במוסקבה, נעצר באפריל, וביוני של אותה שנה הוצא להורג בירי. בנובמבר נעצר גם מִיכֵּלַדְזֶה, ואחרי עינויים הוצא להורג בירי. חותנתו של מִיכֵּלַדְזֶה הוצאה להורג כמוהם, ואילו אשתו, כֵּתֵוָן, הוגלתה למחנה עבודה. שמם של הארבעה טוהר רשמית בשנת 1955.

אחרי פירוקה של ברית המועצות בשנת 1991, נקראה התזמורת הסימפונית הלאומית של גאורגיה רשמית על שם מייסדה, **אֶבְגֵנִי מִיכֵּלַדְזֶה**. בנו, וַחְטַנְג מִיכֵּלַדְזֶה, הוא במאי סרטי תעודה עבור הערוץ הראשון של הטלוויזיה הרוסית.

קישורים חיצוניים
----------------

ויקישיתוף מדיה וקבצים בנושא **אבגני מיכלדזה** בוויקישיתוף

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 1179793803
* ISNI: 0000 0000 5370 8273
* LCCN: no2005036587
* VIAF: 19408662
* WorldCat: lccn-no2005036587

 |
אלבטרוס דואה מעל ניו זילנד.
**אלבטרוס מלכותי צפוני** (שם מדעי: ***Diomedea epomophora sanfordi***) הוא תת-מין של אלבטרוס מהמין אלבטרוס מלכותי החי באוקיינוסים הדרומיים בהם הוא נודדים ללא הרף מבלי לנחות. כמה מהחוקרים רואים בו מין נפרד בעוד אחרים סוברים שהוא תת-מין של אלבטרוס מלכותי הקרוב לתת-המין הדרומי.

הוא מצוי בטבע בדרום-מזרח האוקיינוס השקט, בעיקר סביב זרם הומבולדט ומקנן בעיקר סביב איי צ'טהאם, אנדרבי, ובכמה צוקים בעיר דנידין שבניו זילנד, שם נמצאת מושבת האלבטרוסים היחידה הקרובה ליישוב אנושי.

אלבטרוס זה הוא מהגדולים שביסעוראים והוא מגיע לאורך 115 ס"מ, למשקל 6.2-8.2 ק"ג ולמוטת כנפיים של 270-305 ס"מ. צבעו של האלבטרוס אפור-לבן ברובו עם כנפיים שחורות רחבות והמקור בצבע קרם-ורוד. המקור מכיל בלוטה המפרישה מלחים ובניגוד לרוב העופות בעל חוש ריח חזק. צורת המקור מזכירה צורת חיוך, בדומה למרבית מיני הסוג אלבטרוס גדול.

כ-85% מתזונת האלבטרוס היא מדיונונים שהוא מוצא על פני המים. הוא ניזון גם מסילוניות נוספות, דגים, סלפיים וסרטנים העולים לפני המים וכן מנבלות.

כיום הוא מצוי בסכנת הכחדה עקב הסתבכות ברשתות ודיג לא חוקי הפוגע במזונו. האלבטרוס נפגע בעיקר מהבאה של מינים פולשים כמו חתולים וחולדות הטורפים את ביציו וכן ממינים כמו פרות וארנבונים ההורסים את הצמחים העדינים עליהם הוא מסתמך לקינון. שרשרת סערות שקרו באזורים בהם קינן האלבטרוס בנוסף על מחסור בכלים לקינון הביאו להפחתה גדולה של כמותו.

קישורים חיצוניים
----------------

ויקישיתוף מדיה וקבצים בנושא **אלבטרוס מלכותי צפוני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* ITIS
* GBIF
 |

הערות שוליים
------------

1. ↑  אלבטרוס מלכותי צפוני באתר הרשימה האדומה של IUCN

| אלבטרוסיים |
| --- |
| אלבטרוס גדול | אלבטרוס מלכותי (אלבטרוס מלכותי צפוני) • אלבטרוס נודד • אלבטרוס טריסטני • אלבטרוס אמסטרדם • אלבטרוס אנטיפודי |  |
| אלבטרוס צפון פסיפי | אלבטרוס שטלר • אלבטרוס נצחי • אלבטרוס גלאפגוס • אלבטרוס שחור-רגל |
| אלבטרוס עשון | אלבטרוס עשון • אלבטרוס אפור |
| אלבטרוס שחפי | אלבטרוס בולר • אלבטרוס לבן-כיפה • אלבטרוס לבן-ראש • אלבטרוס צ'טהאם • אלבטרוס צהוב-חרטום • אלבטרוס צהוב-חרטום הודי • אלבטרוס אפור-ראש • אלבטרוס שחור-גבות • אלבטרוס סלבין • אלבטרוס קמפבל |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530302805171

 |
**הר ברך** הוא הר, בגובה 840 מטר, בשמורת הרי אילת ממערב לבקעת תמנע. מקור השם בשמו הערבי "ג'בל אל איבריק".

מראה פסגת ההר
מבט ממצפור הר ברך
ממערב להר ברך נמצא נחל ברך הנשפך צפונה, וחלקו הצפוני נחשב כגבולה הדרומי של בקעת עובדה. מהר ברך תצפית דרומה לכיוון המשך שמורת הרי אילת - הר עתק והר בשמת, ותצפית מזרחה לכיוון בקעת תמנע ופארק תמנע. נקודת התצפית בהר ברך צוינה כאחת מנקודות התצפית היפות בישראל.

בין הר ברך להר עתק מצוי מעלה רגלי - מעלה ברך. שביל מעלה ברך סגור זמנית עקב נזקי שיטפונות, וקיימת סכנת חיים לעבור בו עד שישופץ.

אל ההר ניתן להגיע בשבילי הולכי רגל מצפון ומדרום, וכן ממערב דרך שביל נחל בוטם.

ההר נמצא בסמיכות לשביל ישראל, במרומי מצוקי תמנע. ניתן להגיע אל ההר גם ברכב מכיוון שביל המסומן בסימון שבילים כחול של החברה להגנת הטבע, היוצא מכיוון בקעת עובדה, או בשביל המתאים לכל רכב, היוצא מק"מ 32 של כביש 12 (לפי מפת סימון שבילים).

אתרי טיול נוספים בסמיכות להר ברך הם נחל מתק, באר מתק נחל מלחן ובאר מלחן.

לוחמי חיל ההנדסה הקרבית נוהגים לסיים את מסע הכומתה שלהם כשהם עולים את הר ברך עם אלונקות, ומקבלים את הכומתות הכסופות בפסגה.

הערות שוליים
------------

1. ↑  טלי מליחי, ‏נקודות התצפית היפות ביותר בישראל, באתר ‏מאקו‏‏, ‏10 במאי 2011‏
**שגרירות דרום אפריקה בוושינגטון** היא השגרירות הרשמית והנציגות הדיפלומטית של דרום אפריקה בבירת ארצות הברית, וושינגטון די. סי. השגרירות ממוקמת בשדרת מסצ'וסטס, שכונת השגרירויות.

היסטוריה
--------

דרום אפריקה שלחה את הנציגות הראשונה שלה לוושינגטון בשנת 1929. בשנת 1936 החלה בנייה של מבנה שיהווה את מקומה הרשמי של הנציגות. בשנת 1949, לאחר השלמת הבנייה קיבלה הנציגות מעמד רשמי של שגרירות.

המבנה משמש כמקום מגוריו של שגריר דרום אפריקה בארצות הברית. בשנת 1964 נבנה אגף חדש שהגדיל את מבנה השגרירות. שניהם מבנים בסגנון קייפ ההולנדי עם קירות ורצפה העשויים אבן גיר במקום הטיח הסיד המסורתי. המתחם לא משרת את כל מטרות השגרירות ולכן הוא נמצא בשיפוצים.

בחצר השגרירות ניצב פסל בגובה כ-2.7 מטר של נשיא דרום אפריקה, נלסון מנדלה, יצירתו של הפסל ז'אן דויל. הפסל נחנך ב-21 בספטמבר 2013.

ראו גם
------

* יחסי ארצות הברית-דרום אפריקה

קישורים חיצוניים
----------------

ויקישיתוף מדיה וקבצים בנושא **שגרירות דרום אפריקה בוושינגטון** בוויקישיתוף
* אתר האינטרנט הרשמי של שגרירות דרום אפריקה בארצות הברית (באנגלית)

הערות שוליים
------------

1. ↑  Statue of Nelson Mandela to be unveiled in DC on September 21
דגל דרופה
בכניסה לדרופה 2012
**דרופה** (בגרמנית: **drupa**) היא התערוכה הבינלאומית הגדולה בעולם של ציוד לתעשיית הדפוס. התערוכה נערכת מדי ארבע שנים, מאז שנת 1951, בדיסלדורף שבגרמניה. השם "דרופה" הוא הלחם של המילים **dru**ck und **pa**pier (בגרמנית: דפוס ונייר). 

לתערוכה מגיעים מאות אלפים מהעוסקים בענף הדפוס, ועם מאות החברות המציגות בה נמנות החברות היולט פקארד, היידלברגר דרוקמשינן, זירוקס, קודאק, קנון, קוניקה מינולטה, ריקו, והחברות הישראליות קבוצת לנדא, HP Indigo (חברה בת של היולט פקארד), הייקון, קורנית, סקודיס ועוד. בדרך כלל משמשת התערוכה גם לחשיפה של טכנולוגיות דפוס חדשות. בשנת 2012 השתרעה התערוכה על שטח תצוגה של 165,159 מ"ר, הציגו בה 1,844 חברות מ-52 מדינות, וביקרו בה 314,500 צופים.

קישורים חיצוניים
----------------

ויקישיתוף מדיה וקבצים בנושא **דרופה** בוויקישיתוף
* 

* אתר האינטרנט הרשמי של דרופה
* אלון כסלו, דרופה 2016: אולימפיאדת הדפוס בגרמניה – בואו אתנו לגעת בעתיד, באתר "דפוס בארי", 1 בדצמבר 2015

הערות שוליים
------------

1. ↑  לנדא תחשוף בתערוכת דרופה את מכונת הדפוס הדיגיטלית B1 המדפיסה 13,000 גיליונות לשעה
2. ↑  משה גלנץ, החברה הישראלית ששינתה את עולם הדפוס, באתר ynet, 8 במאי 2016
3. ↑  drupa 2012 > Fair Profile (באנגלית)
**שראל – פתרונות לוגיסטיים ומוצרים לרפואה מתקדמת בע"מ** היא חברה פרטית בבעלות עמותה והיא מספקת מוצרים ושירותים לבתי חולים ולמוסדות רפואיים בישראל בהם תרופות, מרכיבי חיסון, ציוד ומכשור רפואי ומעבדתי.

היסטוריה
--------

חברת שראל הוקמה ב-1995 על ידי עמותת "בתי החולים הציבוריים למען הציבור" בהחלטת ממשלה כדי לשמש כזרוע הרכש המרכזית (GPO) עבור בתי החולים והמרכזים הרפואיים הממשלתיים בישראל, שירותי בריאות הציבור, לשכות הבריאות, האגף לשעת חירום במשרד הבריאות וגופים אחרים. לדברי פרופ' ירון זליכה, שהיה החשב הכללי, מבנה התאגדות מורכב זה נועד לעקוף את חוק חובת מכרזים.

בראש העמותה עומד פרופ' משה רווח, יו"ר הנהלת מכבי שירותי בריאות, לשעבר קצין רפואה ראשי ומנהל המרכז הרפואי רמב"ם בחיפה.
מנכ"ל החברה הוא אבי בוסקילה, לשעבר מנהל מערך הלוגיסטיקה הרפואית וחבר הנהלה בבית החולים תל השומר, ראש מחלקת ארגון של חיל הרפואה ומפקד המרכז הלוגיסטי לציוד רפואי ותרופות של צה"ל. יו"ר הדירקטוריון של החברה הוא שלמה גרופמן.

בשנת 2010, דן אנד ברדסטריט דירגה את שראל במקום החמישי מהחברות המובילות במשק בקטגוריית הפצה סיטונאית, ציוד רפואי ותרופות.
נכון לשנת 2011, היקף המכירות של שראל הוא כ-907,479 מיליון ש"ח, והיא מעסיקה כ-117 עובדים.

אופן ותחומי פעילות
------------------

שראל מספקת סל מלא של מוצרים ושירותים לבתי חולים ולמוסדות רפואיים וייעודה הוא לספק פתרונות ברכש מרכזי ובלוגיסטיקה רפואית למערכת הבריאות הישראלית.
המרכז הלוגיסטי של החברה ממוקם במרכז הארץ ומערכת ההפצה ערוכה לאספקה ישירות למחסני הלקוחות בהם בתי חולים כלליים, מרכזי בריאות הנפש, מרכזים גריאטריים וגופים ממשלתיים כמו משרד הבריאות והאגף לשעת חירום. מחסני החברה זמינים 24 שעות ביממה למתן מענה לצורכי מערכת הבריאות באספקות דחופות של תרופות וציוד רפואי.
בשראל מספר יחידות עסקיות:

* **חטיבת התרופות** – האחראית לאספקת תרופות כולל תרופות אשפוזיות ואמבולטוריות, חומרי חיטוי רפואיים, נסיובים ומוצרי דם, תמיסות עירוי, תרכיבי חיסון לפי תוכנית החיסונים הלאומית.
* **חטיבה רפואית** – האחראית לאספקת ציוד ואביזרים רפואיים לתפעול שוטף של בתי חולים כגון ציוד רפואי וכירורגי, ציוד לקרדיולוגיה, אנגיוגרפיה, אורתופדיה, מכשור למעבדות, ציוד מוסדי כגון אספקת ביגוד ומוצרי טקסטיל לצוות ולחולים, מוצרים ייחודיים לחדרי ניתוח, מערכות ציוד ייעודי למטבחים, מכבסות וכו'.
* **חטיבת המכשור הרפואי** – האחראית לאספקת מכשור רפואי מתקדם לבתי חולים, כגון מערכות הדמיה, רפואה גרעינית, אולטרה סאונד, חדרי צנתורים, חדרי ניתוח, ניטור והנשמה.
* **חדשנות רפואית** – אחראית בפיתוח פתרונות בתחום החדשנות הרפואית כגון הכנה אוטומטית של מנת התרופות בבית המרקחת בשיטת ה-unit dose, עיצוב ושיפור סביבת החולה ועוד.
* **פרויקטים לאומיים** – חברת שראל מתכננת ומתפעלת פרויקטים לאומיים בתחום הבריאות בתיאום עם משרד הבריאות כגון רענון מלאי תרופות וציוד לשעת חירום, סיוע למשלחות רפואיות והצלה לחו"ל, שפעת החזירים, 'מבצע קרנית' לקיצור תור הממתינים להשתלת קרנית ועוד.

קישורים חיצוניים
----------------

* שראל - האתר הרשמי
* שי ניב, ‏האוצר חזר בו מדרישתו: שראל תוכל לספק תרופות ללא מכרז, באתר גלובס, 22 ביולי 2010
* שי אספריל, אנחנו התרופה, באתר כלכליסט, 13 במרץ 2014
* שראל שירותים ואספקה לרפואה בע"מ, בדן אנד בראדסטריט

הערות שוליים
------------

1. ↑  שי אספריל, אנחנו התרופה, באתר כלכליסט, 13 במרץ 2014
2. 1 2  שראל שירותים ואספקה לרפואה בע"מ, בדן אנד בראדסטריט
ג'ון טרנר, קטע ממגילת וולברסוויק, תיאור הכפר סאפוק, 1931/2
**ג'ון דומן טרנר** (באנגלית: **John Doman Turner**‏; 25 באוקטובר 1871 – 3 בינואר 1938) היה צייר בריטי חירש וחבר בקבוצת קמדן טאון.

ביוגרפיה וקריירה
----------------

טרנר, שנולד בבריקסטון בלונדון, קיבל הכשרה אמנותית בהתכתבות עם ספנסר גור בזמן שעבד כפקיד אצל סוכן בורסה.
התכתבות זו עדיין קיימת, ושימשה אמנים נוספים כמו הסופרת הבריטית אסתר פרויד ברומן שלה "בית הים".

טרנר הציג שתים עשרה יצירות עם קבוצת קמדן טאון בשלוש תערוכות בשנים 1911–1912.

ג'ון טרנר, קטע ממגילת יריד טריניטי
במהלך חייו המאוחרים המשיך טרנר לצייר ארבע מגילות ייחודיות כולל "מגילת וולברסוויק" (Walberswick) "תיעוד ציורי דיורמי של כפר סאפוק", באורך 40 מטר, בו פירט את כל המגורים בכפר סאפוק.

אחריה צייר את מגילת טריניטי, דיוקן של קרקס נודד, אותו ניתן לראות במלון סוואן, בסאות'וולד.

הוא נפטר מדלקת ריאות בביתו ב־Streatham ב־3 בינואר 1938.

תערוכה גדולה של עבודותיו הוצגה באוניברסיטת האל ובגלריה מייקל פרקין בשנת 1997.

בתחילת שנות התשעים, גלריית האמנות של סאות'המפטון רכשה דוגמה ליצירתו של ג'ון דומן טרנר שכותרתה The Joy Wheel Mitcham.

מדי שנה הגיע היריד למיצ'אם קומון ושנים ספורות לפני פרוץ מלחמת העולם הראשונה צייר אותו ג'ון דומן טרנר בצבעי מים.

הערות שוליים
------------

1. ↑  Camden Town Group (act. 1911–1913), Oxford Dictionary of National Biography (באנגלית)
2. ↑  Clark, Candida (2003-07-12). "Review: The Sea House by Esther Freud". *The Guardian* (באנגלית בריטית). ISSN 0261-3077. נבדק ב-2020-08-30.
3. ↑  Rarely-seen Walberswick Scroll given a public outing, ITV News, ‏2017-05-16 (באנגלית)
4. ↑  Tom Potter, Rarely displayed 123ft Walberswick Scroll painting goes on show for history group’s anniversary, East Anglian Daily Times (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* RKD: 78518
* ULAN: 500004024
* VIAF: 95705093
* WorldCat: viaf-95705093

 |
**טורפדו מוהילב** הוא מועדון כדורגל בלארוסי מהעיר מוהילב שבשיאו התמודד בליגה הסובייטית השנייה והשתתף באליפות בלארוס הסובייטית.

שמות הקבוצה
-----------

* 1959: קירובץ
* 1974: טורפדו
* 1996: טורפדו-קדינו
* **2005: פורק**
* 2014: טורפדו מוהילב

היסטוריה
--------

המועדון הוקם בשנת 1959 בשם **קירובץ מוהילב**. בשנים 1962–1963 הקבוצה שיחקה באליפות בלארוס הסובייטית, אך לרוב התמודדה בתחרויות ברמה האזורית והעירונית. בשנת 1979 שונה שם המועדון ל**טורפדו מוהילב** ונרשם שוב לאליפות בלארוס הסובייטית. המועדון סיים במקום השלישי בשנת 1979 וזכה בתואר האליפות בשנת 1982.

הקבוצה החלה לשחק בליגת העל הבלארוסית בשנת 1992. שתי העונות הראשונות היו מוצלחות ביותר כשסיימה במקום 7 (1992) ו-8 (1992–1993). לאחר מכן, טורפדו לא הצליחה להגיע למקום ה 11 ובעיקר נאבקה נגד ירידה לליגה הראשונה.

בשנת 1996 שונה שם הקבוצה ל**טורפדו-קדינו מוהילב**. בשנת 2000 הקבוצה סיימה במקום 15 וירדה לליגה הראשונה בבלארוס. לאחר ששיחקה 5 עונות בליגה הראשונה (2001–2005), טורפדו-קדינו פורקה.

בשנת 2014 עבר המועדון ארגון ומיתוג מחדש וחזרה לשם המקורי **טורפדו מוהילב**. הוא התמודד בליגה העירונית במוהילב, ובשנת 2015 הצטרף לליגה השנייה בבלארוס. עם זאת, בשל מאבקים כלכליים, המועדון פרש מהליגה לאחר עונת 2016 וכיום מיוצג על ידי קבוצת נוער ברמה העירונית.

שחקנים בולטים
-------------

* סרגיי גורלוקוביץ'
* איגור קריושנקו
* אנדריי סקורובוגאטקו
* אלכסנדר סדנייב
* ויאצ'סלב גרשצ'נקו
* אולג קובארב
* אדוארד בלטרושביץ'

תארים
-----

* **אליפות בלארוס הסובייטית**
	+ זכייה (1): 1982
* **גביע בלארוס**
	+ גמר (1): 1995

קישורים חיצוניים
----------------

* אתר האינטרנט הרשמי של טורפדו מוהילב

הערות שוליים
------------

1. ↑  Torpedo Mogilev history (ארכיון)
**ריו שינגו** (**Rio Xingu**) הוא אחד הנהרות הגדולים ביותר בתבל ויובלו של נהר האמזונאס. אורכו 2,126 ק"מ. מוצא הנהר ברמת ברזיל ואת מרבית זרימתו עושה באמזוניה עד אשר נשפך אל שפך נהר האמזונאס. במורד הנהר חיים שבטים שונים של אינדיאנים, המקיימים ביניהם קשרי סחר חליפין, והשתתפות בטקסים שונים. בעמל רב הצליח להגיע אליהם אמן הפופ הבריטי, סטינג, שניסה בשעתו לסייע להם מבחינה ציבורית. היובל הראשי של השינגו הוא נהר אירירי. הטראנס אמזוניקה חוצה את הנהר, אם כי התעבורה נעשית על מעבורת. הנהר יפה לשיט עד 160 ק"מ במעלה השפך.

על הנהר ממוקמת תחנת הכוח סכר בלו מונטה, מהגדולות בעולם.

קישורים חיצוניים
----------------

ויקישיתוף מדיה וקבצים בנושא **שינגו** בוויקישיתוף
* שינגו, באתר אנציקלופדיה בריטניקה (באנגלית)

הערות שוליים
------------

1. ↑  אתר למנויים בלבד אילת ורדי, לפי ויקיפדיה, בקצה האמזונס חיים שבטים לא ידידותיים. החלטתי לבדוק זאת בעצמי, באתר הארץ, 14 באוקטובר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529617105171
* GND: 4104100-8
* LCCN: sh85148831
* NKC: ge627674
* VIAF: 315127663
* WorldCat (עם VIAF): 315127663

 |
**מכירת פיל לבן** היא סוג של מכירת חצר שבה מוכרים פריטים משומשים במטרה לגייס כספים עבור מטרה מסוימת.

אטימולוגיה
----------

המונח "פיל לבן" מתייחס למתנה מיוחדת אך מכבידה, שלא ניתן להיפטר ממנה בקלות, המבוסס על האגדה על מלך תאילנד שהעניק פילים לבקנים נדירים לאנשי חצר שלא מצאו חן בעיניו, כדי שיוכרעו על ידי עלויות אחזקת החיות.

"מכירת פיל לבן" מוכרת פריטים ששומרים על ערך מסוים, אך אין להם שימוש מהותי; פריטים אלו מכונים לעיתים קרובות "פילים לבנים". פריטים כאלו עשויים עדיין למצוא קונים, אך קשה להעריך את שווי המכירה החוזרת שלהם.

רקע
---

מכירות פילים לבנים מאורגנות בדרך כלל על ידי ארגונים ללא מטרות רווח, כמו כנסיות ובתי ספר, כדי לגייס כסף למטרות צדקה או עבור אירועים מיוחדים כמו חג הפסחא או יום האם. הם פועלים בדומה לחנויות יד שנייה ללא מטרות רווח. חברים בארגון המקיים את מכירת הפיל הלבן יתבקשו לתרום פריטים ישנים שהם כבר לא משתמשים בהם.

לאחר איסוף הפריטים, תתקיים מכירה שלרוב תימשך יותר מיום אחד ותיערך בסגנון פסטיבל. חלק מהפריטים ימכרו במחירים נמוכים, כיוון שרבים מהם עתיקים, או שימושיים רק לאנשים מסוימים, ולא היו נמכרים אחרת.

מכירות פילים לבנים מועילות לרוב לקונים ולאספנים, מכיוון שהן מספקות דרך לרכוש פריטים עתיקים וקשים להשגה. בימי קדם המרשתת, מכירות פילים לבנים, יחד עם חנויות יד שנייה, מכירות בחצר וחנויות משכון, היו דרכים פופולריות לרכישת פריטי אספנות ופריטים מוזרים שאינם זמינים בחנויות קמעונאיות.

חסרונות
-------

יכולות להתעורר בעיות בשל מכירת פיל לבן מפני שנדרש הרבה מקום כדי להחזיק פריטים למכירה. בעיה נוספת היא שרבים מהפריטים לא יימכרו במכירה זו, ובשל כך נדרשת כמות גדולה של מקום שיוקדש לאחסון הפריטים.

בעיות אחרות כוללות את חוסר היכולת להעביר סחורה, או את מעט הכסף שמפיקה המכירה, למרות ההשקעה הראשונית הנמוכה (או לא קיימת). בנוסף, פריטים רבים שנתרמו לרוב אינם יכולים להימכר, מכיוון שהם שבורים או חסרי ערך בעליל, ונתרמו רק כדי שהבעלים הקודם יוכל להיפטר מהם.

מכירות פילים לבנים נושאות לעיתים קרובות גם מוניטין של מכירת פריטים קיטשיים.

ראו גם
------

* מכירת חצר
* סחורה משומשת
* שוק פשפשים

הערות שוליים
------------

1. ↑  White Elephant Sale | FCCOL, fccol.org
2. ↑  White Elephant Sale - Oakland - LocalWiki, localwiki.org
3. ↑  Oakland’s Famously Analog White Elephant Sale Goes Online, KQED (ב־American English)
טורנדו באוקלהומה. חוקרים שואפים למנוע מזג אוויר מסוג זה.
**שינוי מזג אוויר** (**Weather modification**) הוא תהליך המשנה באופן מקומי מזג אוויר או מתמרן אספקטים סביבתים מסוימים ומטרתו הסופית היא לשנות מזג אוויר מקומי. התהליך המודרני שמשמש **בין היתר** לזריעת עננים ומניעת סופות הפך עם השנים לעניינן של ממשלות וגופי צבא בעולם כולו. המונח המתייחס לשינוי אקלים, אשר עוסק בהיקף אזורי או עולמי, הוא הנדסת אקלים (אנ').

התמרון הבולט והמדווח ביותר התרחש באולימפיאדת בייג'ינג (2008).

זריעת עננים

זריעת עננים
-----------

תהליך **זריעת עננים** הוא תהליך שכיח ברוב המדינות המערביות בעולם. התהליך מעודד משקעים באמצעות זריעת חלקיקים בגובה מסוים. החלקיקים לרוב נוצרים מתרכובת כסף ויוד. יעילות התהליך לא הוכחה וכמו כן נטען שהתהליך בטוח לסביבה. מספר פרויקטים עסקו בכך מסביב לעולם: מבצע פופאי (אנ') של ארצות הברית בווייטנאם, פרויקט קומולוס (אנ') בבריטניה וניסויי ישראל.

התהליך מעורר מתנגדים רבים בעולם המכנים את תוצר הזריעה בשם כמטרייל. בהקשר זה ישנו בלבול בין מספר מטרות-זריעת עננים מיועדת להורדת גשם, בעוד שהמונח "כמטרייל" בעיקר מתייחס לשימוש לכאורה בחומרים שמטרתם המשוערת היא להחזיר את קרינת השמש מכדור הארץ והסברים חלופיים אחרים.

מניעת סופות
-----------

תעוד לפרויקטים ראשונים למניעת סופות נרשם בשנת 1958 ובין השנים 1962 ל-1983. שני הפרויקטים נערכו על ידי ממשלת ארצות הברית ומטרתם הייתה לווסת את עונת הציקלונים על ידי הטסת מטוסים אל עין הסופה.
 פרויקטים מאוחרים כללו יצירת שכבת שמן על פני הים. התהליך בחן אידוי.
 מאוחר יותר, חברת Dyn-O-Mat הציעה פיתוח חדיש. החברה הציעה להזריק את רכיב ה Dyn-O-Gel (מסוגל לספח פי 1,500 ממשקלו) לעין הסופה. יעילותו בספיחת אדי הסופה. השיטה נמדדה ונמצאה כלא יעילה.

ראו גם
------

* HAARP (תוכנית מחקר אמריקאית)

קישורים חיצוניים
----------------

ויקישיתוף מדיה וקבצים בנושא **שינוי מזג אוויר** בוויקישיתוף
* לינדה שניידר, הפתרון הכוזב למשבר האקלים, באתר הזמן הזה, מאי 2019
* שינוי מזג אוויר, באתר אנציקלופדיה בריטניקה (באנגלית)
* שליטה במזג אוויר, דף שער בספרייה הלאומית

הערות שוליים
------------

1. ↑  |כנס תמרון מזג אוויר
2. ↑  |אשרור מסמך
3. ↑  כנס בנושא אסור השימוש בטכניקות מסוימות לשנוי מזג אויר
4. ↑  תמרון מזג אויר באולימפיאדת בייג'ינג
5. ↑  מניעת סופות #2
6. ↑  מניעת סופות #1
7. ↑  מניעת סופות באמצעות שמן #1
8. ↑  מניעת סופות באמצעות שמן #2

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553653905171
* GND: 4443077-2
* LCCN: sh85145849

 |
מכל מיחזור המיועד לבקבוקי פלסטיק בתל אביב
**מכל מיחזור** הוא פח אשפה המיועד לאיסוף פסולת למיחזור. מכלי המיחזור יהיו על פי רוב מיועדים לסוג פסולת מסוים, כגון בקבוקי פלסטיק, זכוכית, נייר או פסולת אורגנית, כדי להקל על תהליך המיחזור. מכלי מיחזור זוכים בדרך כלל לעיצוב או צבע ייחודיים, כדי להקל על הציבור לזהות את סוג הפסולת המיועדת להיות בהם. לעיתים פתח מכל המיחזור יותאם באופן פרטני עבור סוג האשפה המיועדת לאיסוף. על מכלי המיחזור מוטבעים גם סמלי מיחזור, או כיתובים המעודדים מיחזור. מכלי מיחזור יוצבו בדרך כלל במקומות שבהם התנועה רבה ובמקומות נגישים, על מנת לעודד את הסביבה למחזר.

ההתפתחות הכלכלית וגידול קצב האוכולסיה המהיר, הביאו לגידול בייצור הפסולת בעולם. בחלק מהמדינות קיים קצב גידול אוכלוסייה כפול מזה של האוכלוסייה העולמית מה שהביא לגידול בכמות הפסולת ובכך להרס סביבתי. כדי לענות על האתגר הקיים ולמגר את כמויות הפסולת הגדולות ברחבי העולם יש לעודד את האוכלוסייה למחזר. מרבית המחקרים שבחנו תופעה זו הבינו כי מיחזור תלוי במספר מכלי המיחזור הפרוסים באזור סביבה מסוימת, סוג המכל, גודלו וכן תדירות פינוי הפסולת.

מיחזור פלסטיק
-------------

 ערך מורחב – **מיחזור פלסטיק**  

פלסטיק ממוחזר מאז שנות ה-70. הכמויות הממוחזרות משתנות מבחינה גאוגרפית לפי סוג הפלסטיק.

חלק עיקרי מהפלסטיק המיוצר מדי שנה משמש לייצור פריטי אריזה חד פעמיים או מוצרים אחרים קצרי טווח שנזרקים תוך שנה מהייצור. כתוצאה מכך, מצטברות כמויות של פלסטיק ברחבי העולם. מיחזור הוא אחת הפעולות החשובות ביותר הקיימות כיום העונה לצורך זה.

מיחזור נייר
-----------

 ערך מורחב – **מיחזור נייר**  

מיחזור נייר עוזר לשמירה על איכות הסיבה מכיוון שתעשיית הנייר משתמשת בעצים על מנת לייצרו. מיחזור הנייר עוזר להפחתת כריתה של מאות אלפי עצים.

בנוסף לפחי המיחזור המפוזרים ברחבי הארץ, קיימות חברות העוסקות באיסוף פסולת. חברות אלה אוספות את הפסולת ממשרדים, בתי דפוס, מפעלים וכדומה.

מיחזור סוללות
-------------

מיחזור סוללות לא נפוץ מאוד בישראל ובעולם בעיקר בשל חוסר כדאיות כלכלית. על מנת שמיחזור הסוללות יהיה משתלם, נחוצה כמות גדולה מאוד של סוללות.

בקרב גורמים במשרד לאיכות הסביבה, הועלתה הצעת חוק הקוראת לחייב את הציבור להשליך את הסוללות למכלים המיועדים לכך כיוון שבסוללות מצויים חומרים מסוכנים כמו עופרת, כספית, ניקל וכדומה. עקב כך, ברחבי הארץ מוצבים מאות מכלי איסוף המיועדים להשלכת סוללות לתוכם. הסוללות שנשלחות למכל המיחזור מועברות לאתר הטמנת פסולת רעילה המצוי ברמת חובב שבנגב.

ראו גם
------

* פח כתום

קישורים חיצוניים
----------------

ויקישיתוף מדיה וקבצים בנושא **מכל מיחזור** בוויקישיתוף

הערות שוליים
------------

1. ↑  Purkayastha, D. Majumder, M. & Chakrabarti, S. Collection and recycle bin location-allocation problem in solid waste management: A review, **Pollution**, עמ' 1(2), 175-191
2. ↑  Hopewell, J. Dvorak, R. & Kosior, E. Plastics recycling: challenges and opportunities. **Philosophical Transactions of the Royal Society B: Biological Sciences.**, עמ' 364(1526), 2115-2126.
הזחל כפי שמופיע בציור המקורי, ציור הניתן לפירוש בשני אופנים.
**הזחל** (ידוע גם כ**זחל מעשן הנרגילה**) הוא דמות ספרותית בדיונית המופיעה בספרו של לואיס קרול "הרפתקאות אליס בארץ הפלאות".

הזחל מופיע לראשונה בפרק הרביעי ומהווה דמות מרכזית בפרק החמישי, שם הוא מתואר כישוב על פטרייה ומעשן נרגילה. גודלו 3 אינץ' (7.6 סנטימטרים), "גודל טוב מאוד בהחלט", לדבריו.
במפגשם הראשון אליס לא אוהבת את הזחל משום שבתחילה הוא לא מדבר אליה, ולאחר מכן, כאשר הוא מתחיל לשוחח עמה, הוא עושה זאת במשפטים קצרים, בגסות רוח או בשאלות קשות.
בהמשך הוא מלמד את אליס איך לגדול ולהצטמק באמצעות אכילה מן הפטרייה עליה הוא יושב.

בגרסה המקורית של הספר שנקרא "הרפתקאותיה של עליסה מתחת לאדמה", הזחל מעשן מקטרת. 

בציור המקורי של ג'ון טניאל פניו של הזחל ניתנים לפירוש בשני אופנים שונים: כפני אדם בעל אף וסנטר מחודדים, או כראש זחל וחלק מרגליו.

דמותו של הזחל מופיעה ביצירות ספרות אחרות כמו בעיבוד האנימציה לספר מבית דיסני וכן בסדרת "בית העכבר" ובשיר "White Rabbit" של להקת ג'פרסון איירפליין.

| לואיס קרול |
| --- |
| יצירות | **הרפתקאות אליס בארץ הפלאות** • **מבעד למראה ומה אליס מצאה שם** • **ציד הסנרק** • **מה שהצב אמר לאכילס** |
| **דמויות אליס בארץ הפלאות** | אליס • הארנב הלבן • הכובען המטורף • ארנביב • חתול צ'שייר • הזחל • מלכת הלבבות |
| **דמויות מבעד למראה** | אליס • המפטי דמפטי • האריה והחד-קרן • טווידלדם וטווידלדי |
| עולמות | ארץ הפלאות • ארץ המראות |
| שירה | ג'ברווקי • סוס הים והנגר |
| אישים | אליס לידל • ג'ון טניאל |

קישורים חיצוניים
----------------

ויקישיתוף מדיה וקבצים בנושא **הזחל** בוויקישיתוף
**וונדה פיליפוביץ' קרהלסקה** (בפולנית: **Wanda Filipowicz-Krahelska**;‏ 15 בדצמבר 1886 – 1968) הייתה ממקימות ארגון ז'גוטה ופעילה חברתית, הוכרה כחסידת אומות העולם על הצלת יהודים בפולין במלחמת העולם השנייה.

קורות חיים
----------

וונדה נולדה בעיירה באזור בלארוס. אביה היה שותף במרד ינואר ב-1863. עם סיום לימודיה, יחד עם אחת מאחיותיה, וונדה פתחה בית ספר יסודי לילדים בביתן.

בגיל 20, לאחר התאבדותו של בעלה שהיה פעיל בארגון הפולני-סוציאליסטי הלוחם (אנ'), וונדה הצטרפה לארגון זה. במסגרת פעילותה בו, היא הפיצה עלוני מידע והעבירה כלי נשק בין אנשיו. וונדה השתתפה בתכנון ובביצוע שני ניסיונות התנקשות במושל הכללי של ורשה. התוכניות נכשלו, אך וונדה הצליחה לברוח.

לאחר ניסיונות ההתנקשות, וונדה עברה לגליציה, ובהמשך לקרקוב, עד שלבסוף היא נתפסה על ידי השלטונות הפולנים. היא נישאה בנישואים פיקטיביים על מנת לזכות בהגנה פוליטית אולם הועמדה לדין ונענשה בגין ניסיונות ההתנקשות בהם הייתה מעורבת. בעקבות חוויה זאת, וונדה החליטה להתרחק מהחיים הפוליטיים. היא התחילה ללמוד בבית ספר לאומנויות בקרקוב, אבל חזרה לחיים הפוליטיים זמן קצר אחרי זה, ביחד עם בעלה החדש. כמו בעלה הקודם, גם הוא היה חבר בארגון הפולני-סוציאליסטי הלוחם. השניים ייצגו את הארגון באיטליה עד לשנת 1915, אז חזרו לקרקוב. וונדה המשיכה לשרת בארגון. ב־1935, היא התחילה לפרסם את המגזין "Arkady", מגזין אומנויות נחשב.

פעילות בתקופת השואה להצלת יהודים
--------------------------------

במלחמת העולם השנייה, וונדה הצטרפה למחתרת הפולנית. רוב פעילותה הייתה קשורה לעזרה ליהודים. עוד לפני פרוץ המלחמה, ב-1938, היא סייעה לפליטים יהודים מגרמניה, אשר גורשו על ידי המשטר הנאצי. יחד עם זופיה קוסאק-שצ'וצקה, היא פעלה להקמת ארגון ז'גוטה (Żegota) אשר פעל להצלת יהודים רבים, בעיקרם ילדים; הארגון יזם משימות הצלה רבות בגטו ורשה, ארגן מקומות מסתור ליהודים שנמלטו מהגטו, וסיפק מסמכים מזויפים עבור יהודים במסתור. בספטמבר, אחרי האקציה הגדולה בגטו ורשה, וונדה ואישה בשם יוזפה קורנצקה, עזרו למצוא את מקומות המסתור בהם הסתתרה סופיה דורוטה בוגוצקה. היא עזרה ליהודים נוספים כמו לבני משפחת רוזנברג, לרופאה שנמלטה מכיכר השילוחים - האומשלגפלץ, ולאלמנתו של שמעון אשכנזי (אנ').

אחרי המלחמה
-----------

לאחר המלחמה, וונדה חזרה לעבודתה כעיתונאית. היא התחילה לפרסם עיתון חודשי בשם "Skarpa Warszawska" (בתרגום חופשי, המנהרה שמתחת לגדר של ורשה), ששינה את שמו ל"Stolica (פו')". ב־1965 היא פרשה לפנסיה. היא נפטרה ב־1968.

הנצחה והכרה
-----------

וונדה הוכרה כחסידת אומות העולם ב-23 במאי 1967, בעקבות מכתב שנשלח על ידי עו"ד דורוטה בוגוצקה, ניצולת שואה שוונדה עזרה להסתיר בזמן המלחמה. שמה נחקק בקיר הכבוד בגן חסידי אומות עולם ביד ושם בירושלים.

קישורים חיצוניים
----------------

ויקישיתוף מדיה וקבצים בנושא **וונדה פיליפוביץ' קרהלסקה** בוויקישיתוף

הערות שוליים
------------

1. ↑  סיפורה של וונדה פיליפוביץ' קרהלסקה באתר, באתר sprawiedliwi.org.pl
2. 1 2  מתוך דף חסיד אומות עולם של וונדה פיליפוביץ' קרהלסקה באתר יד ושם, באתר The Righteous Among The Nations

|  |  |
| --- | --- |
| בקרת זהויות עריכת הנתון בוויקינתונים | 
* GND: 1268151041
* ISNI: 0000 0001 1273 2530
* NKC: js20221167466
* NLP: A28517246
* VIAF: 164376625
* WorldCat: viaf-164376625

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"וונדה פיליפוביץ' קרהלסקה"**.
מכירת חצר בקליפורניה, 2005
מכירת חצר בקליפורניה, 2005
**מכירת חצר**, נקראת גם **מכירת גראז'** (מאנגלית: **Garage sale; Yard** **sale**), הוא אירוע פרטי, חד פעמי ולא פורמלי בו סחורה משומשת נמכרת על ידי אנשים פרטיים בבתיהם ולעיתים רבות אף בחניה המקורה הפרטית של המוכרים ומשום כך זכו האירועים הללו לכינוי "Garage sale". מכירות חצר נפוצות במיוחד בארצות הברית.

בדרך כלל הסחורה אשר נמכרת ב"מכירת חצר" כוללת פריטים ביתיים אשר לא נחוצים יותר במשק הבית כאשר בעל הרכוש הוא זה שאחראי על ניהול מכירת החצר. לעיתים רבות המוצרים שנמכרים הם חדשים / במצב כמו חדש / במצב שמיש ומוצעים למכירה פשוט משום שהבעלים שלהם איננו רוצה או צריך יותר את הפריט ומעוניין למכור אותו בעיקר כדי לצמצם את כמות הרכוש שברשותו או בשביל להרוויח כספים.

אירועים אלו מתקיימים לרוב לפני מעבר דירה או בתחילת האביב, אחרי שאנשים מסדרים את ביתם ואת מחסניהם לקראת הקיץ. לפני אירוע המכירה, המוכר מפרסם את המועד המתוכנן בו הוא מתכוון לערוך את מכירת החצר באמצעות פליירים, מודעות בעיתון או באתרי אינטרנט המכילים לוח מודעות מקוון (כגון קרייגסליסט). המכירה מתבצעת בדרך כלל במוסך, בחצר הבית, על המרפסת, או מדי פעם בתוך הבית של המוכר.

הפריטים אשר נמכרים לרוב במכירות חצר כוללים בגדים, ספרים, צעצועים, תקליטורים, כלי גינה, ציוד ספורט, ומשחקי לוח. כמו כן, לעיתים רבות נמכרים גם פריטים גדולים יותר כגון ריהוט ומכשירי חשמל ביתיים. מכירות חצר נפוצות בעיקר באזורים פרווריים בסופי השבוע כאשר מזג האוויר הוא טוב ובדרך כלל נערכות בטווח שעות מוגדר. מכירות החצר מושכות אליהן לעיתים רבות אנשים אשר מחפשים אחר עסקאות טובות או אחר חפצים נדירים או יוצאי דופן.

אף על פי שברוב המקרים המחיר של הפריטים במכירות החצר נקבע על ידי המוכרים מראש והם הצמידו תוויות מחיר לפריטים לעיתים רבות הקונים נוהגים להתמקח על מחירי הפריטים ומצליחים להוריד את המחיר של הפריטים. לעיתים רבות הפריטים במכירת החצר עשויים אף להיות ללא תוויות מחיר משום שהמוכר מעדיף להתמקח עם הקונים על מחיר הפריטים.

לעיתים נערכות מכירות חצר על ידי מספר משפחות אשר מרכזות את הפרטים במקום אחד בו מתבצעת המכירה או על ידי מספר משפחות אשר מתגוררות בשכנות ומחליטות לערוך את מכירות חצר באותו המועד.

ראו גם
------

* סחורה משומשת
* שוק פשפשים

קישורים חיצוניים
----------------

ויקישיתוף מדיה וקבצים בנושא **מכירת חצר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558069605171
* LCCN: sh85053050

 |
**אפרים שוחמי** (1871 – אוקטובר 1934) היה איש ציבור, רוקח ועיתונאי יהודי-טורקי שפעל באיזמיר שבטורקיה.

קורות חיים
----------

נולד באיזמיר שבטורקיה בשנת 1871 (ה'תרל"א), לאביו אברהם שוחמי. בצעירותו למד בתלמוד תורה המקומי, ומשם המשיך ללימודי רוקחות.

בפעילותו הציבורית, ייסד באיזמיר את סניף הלשכה להטפת השלום בעולם, ונמנה עם מייסדי אגודת חניכי האליאנס בעיר. כן פעל רבות לטובת עניי העיר, בייחוד במתן עצות לתרופות. בשנת 1897 נישא לוידה ויקטוריה בת חיים משה ארדיט.

### העיתון איל מונדו

כדי לתת במה להגותו ולדעותיו, שוחמי החל בשנת 1921 להוציא לאור את העיתון "איל מונדו" ("העולם").

היה זה שבועון כללי, שמטרתו הייתה לעודד ולסייע לקהילה בארגונה, לשמש לה לפה אל מול השלטון, ולהתגונן מפני מתקפות בעיתונות הלא-יהודית.

מבנה העיתון כלל מאמר ראשי, חדשות פוליטיות מהעולם, חדשות מקומיות, ידיעות על עולם המסחר ומדור סאטירה, שנכתבו בידי מספר כותבים. למרות שהעיתון נקט בעמדה טורקית לאומית, הוא יצא בתוקף להגנת היהודים כל אימת שהדבר נצרך.

בשנת 1923 סגר שוחמי את העיתון, ועבר להתגורר בפריז שבצרפת. כך הגיעו לסיום חיי העיתון היהודי האחרון שיצא לאור באיזמיר.

שוחמי הלך לעולמו בפריז בחודש אוקטובר 1934 (חשוון ה'תרצ"ה), כעני וחסר כל.

קישורים חיצוניים
----------------

* משה דוד גאון, "אפרים שוחמי", **יהודי המזרח בארץ ישראל** ח"ב, ירושלים, תרצ"ח, עמ' 663, באתר היברובוקס
* אבנר לוי, העיתונות היהודית באיזמיר, באתר יד יצחק בן צבי

הערות שוליים
------------

1. ↑  עיתון "איל נוב'יליסטה", כ"ו באייר תרנ"ז.
מכל הדחה מסוף המאה ה-19 או תחילת המאה ה-20 במוזיאון בבריסל
**מכל הדחה** (בסלנג: "**ניאגרה**") הוא מתקן לשטיפת האסלה בבתי שימוש. מכל ההדחה נמצא בשימוש החל מהמאה ה-20, והחליף את השיטה הקודמת לשטיפת האסלה – צינור שהגיע היישר ממקור מים והופעל על ידי ידית או חבל ללא הקצבת הכמות להדחה.

מבנה
----

מבנה מכל הדחה
מכל ההדחה בנוי ממכל העשוי מחומר פלסטי או חרסי, פתח לצינור מילוי מים בחלקו העליון, פתח יציאת מים בחלקו התחתון, ומנגנון הפעלה. אל מנגנון ההפעלה מחובר אמצעי הפעלה חיצוני - בדרך כלל ידית או לחצן.

שיטות התקנה
-----------

בשיטה הנפוצה המכל מותקן על הקיר מאחורי האסלה, ומתחבר אליה באמצעות צינור. שיטה אחרת היא אסלות "מונובלוק", העשויות כיחידה אחת, בהן מכל ההדחה מחובר לאסלה. שיטה נוספת היא התקנת מכלי הדחה סמויים בתוך הקיר (והסתרתם באמצעות אריחי קרמיקה), ורק ידית או כפתור ההפעלה הם חיצוניים.

סוגים
-----

רוב מכלי ההדחה הם דו-כמותיים וכוללים מנגנון שטיפה מפוצל המאפשר הדחת מים ושטיפה בשתי כמויות שונות וקצובות למשל של 4.5 ליטר הדרושה לשטיפת נוזלים, ושל 6 ליטר לשטיפת מוצקים. בישראל כמויות אלה הוכרו כתקניות לשטיפת האסלה. קיימים גם מכלים בעלי מנגנון הדחה חד-כמותי.

פעולת המנגנון
-------------

קול טיפוסי של מכל הדחה בפעולה
מנגנון הפעולה של מכל הדחה נועד לאפשר את הזרמת המים מהמכל לאסלה, לאפשר את מילוי המכל מחדש ולעצור את זרימת המים למכל בגמר המילוי.

החלקים העיקריים של המנגנון הם:

* פעמון גומי המכסה את צינור יציאת המים, ומחובר למוט אנכי.
* מצוף מחובר למוט על ציר.
* שסתום כניסת מים הנסגר על ידי כפתור.

כאשר המכל ריק, הפעמון מכסה את פתח יציאת המים, והמצוף נמצא במצבו הנמוך ביותר כשמשקלו לוחץ על הפעמון. במצב זה, הכפתור של שסתום הזרימה אינו לחוץ והמים זורמים בחופשיות אל תוך המכל.

ככל שהמכל מתמלא במים, לוחץ משקלם את הפעמון כלפי פתח היציאה ובכך אוטם אותו, והמצוף הולך ועולה. בהדרגה, לוחץ המוט אליו מחובר המצוף על כפתור הסגירה של שסתום המים, עד לסגירתו המלאה כאשר כמות המים במכל מגיעה ליעדה. בשלב זה המכל מלא במים ומוכן להפעלה.

לחיצה על אמצעי הפעלת המנגנון מסיטה זרוע שמרימה את מוט הפעמון. עם התרוממות הפעמון נפתח פתח היציאה והמים זורמים דרכו, כשעוצמת הזרם מונעת את סגירתו מחדש. בזמן הזרימה המצוף יורד במהירות, והשילוב של משקל המצוף עם היחלשות הזרם גורם לפעמון לצנוח ולאטום את פתח היציאה. כעת המכל ריק והתהליך חוזר על עצמו.

קישורים חיצוניים
----------------

ויקישיתוף מדיה וקבצים בנושא **מכל הדחה** בוויקישיתוף
* עידו גנדל, איך זה עובד: ניאגרה ביתית, באתר ynet, 20 בפברואר 2013
**ג'ורג' פול צ'למרס** באנגלית: **George Paul Chalmers**‏ (1833–1878) היה צייר נוף, דיוקנאות וימי סקוטי.

ביוגרפיה
--------

צ'למרס נולד במונטרוז, בנו של קפטן של ספינה. ובגיל עשרים החל ללמוד באקדמיה לאמנות באדינבורו אצל רוברט סקוט לאודר. הוא החל לצייר דיוקנאות כולל אלה של אמנים רבים כמו יוזף ישראלס (1824–1911) "האמן ההולנדי המוערך ביותר במחצית השנייה של המאה התשע-עשרה", אשר צויר יחד עם יו קמרון, וציירי הדיוקנאות ויליאם מקטאגרט (1835– 1911) וג'ון פטי (1839–1893).

הוא גם צייר את מראה הפנים של בתים וקוטג'ים כמו ציירי מושבת האמנים קרנברוק וכמה ציירים הולנדים, ופנה לנופים ולנופי ים מאוחר יותר בקריירה שלו. הטובים שבהם הם "סוף הקציר" (1873), "מים זורמים". (1875), ו"האגדה" (הגלריה הלאומית של סקוטלנד, אדינבורו). הוא הפך למקורב (1867) וחבר מן המניין (1871) באקדמיה המלכותית הסקוטית. 

חייו נקטעו בשנת 1878 כאשר נשדד באלימות ליד כיכר שרלוט באדינבורו ומת כתוצאה מפציעותיו. הוא נחשב אז כאחד האמנים הסקוטים החשובים ביותר בתקופתו.

הוא ועבודתו הונצחו בכרך גדול שנכתב ונערך על ידי אדוארד פינינגטון. כרך זה הופק בשיתוף פעולה עם פטרונו, ג'ורג' ב. סימפסון. הוא היה אחד המורים של הצייר הימי הסקוטי ג'יימס קמפבל נובל (1846–1913). דיוקן של צ'למרס צויר על ידי צייר הדיוקנאות ג'ון פטי, התלוי בגלריה הלאומית לפורטרטים, לונדון. לצ'למרס יש למעלה מ-65 ציורי שמן בבעלות ציבורית בבריטניה.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **ג'ורג' פול צ'למרס** בוויקישיתוף

הערות שוליים
------------

1. ↑  Chisholm, Hugh, ed. (1911). "Chalmers, George Paul". *Encyclopædia Britannica*. Vol. 5 (11th ed.). Cambridge University Press. p. 809.
2. ↑  Portrait of Chalmers by John Pettie, National Portrait Gallery
3. ↑  68 artworks by or after George Paul Chalmers at the Art UK site

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 8457 8723
* LCCN: no2010166967
* NGV: 888
* RKD: 16269
* ULAN: 500011606
* VIAF: 95751662
* WorldCat: lccn-no2010166967

 |